Cuanza Norte

Cuanza Norte on Angolan maakunta, joka sijaitsee maan luoteisosassa. Sen pinta-ala on 20 500 neliökilometriä ja siellä asui vuoden 2019 arvion mukaan 509 969 asukasta. Maakunnan hallintopaikaksi on asetettu on Cazengon kunta aiemman Ndalantandon kaupungin sijasta. Käytännössä hallintopaikka säilyi ennallaan, sillä Ndalantando on vuoden 2024 lain mukaan Cazengon kunnanosa.

Cuanza Norte sijaitsee Cuanzajoen pohjoisrannalla. Naapurimaakuntia ovat Uíge pohjoisessa, Malanje idässä, Huambo etelässä ja Bengo lännessä. Cuanza Norten ilmasto on trooppinen ja kostea. Keskimääräinen lämpötila vaihtelee 22 °C ja 24 °C välillä. Lämpimintä on lokakuusta huhtikuuhun, jolloin sateet ja sumu ovat yleisiä.

Ndalatando sijaitsee linnuntietä 192 kilometriä pääkaupunki Angolan Luandan keskustasta itäkaakkoon. Useat valtakunnalliset maantiet kulkevat maakunnan kautta. Maanteitse matkaa on 248 kilometriä. Ndalatandon kautta kulkee myös Luandan rautatienä tunnettu ratalinja pääkaupunki Luandasta Malanjeen.

 Kunnat 
Cuanza Norte on vielä 2024 alussa jaettu kymmeneen kuntaan. 

 Ambaca
 Banga
 Bolongongo
 Cambambe
 Cazengo
 Golungo Alto
 Lucala
 Ngonguembo
 Quiculungo
 Samba Cajú

 Kunnat 2024- 
Vuoden 2024 aluehallintouudistuksessa maakunta jaettiin paikallishallintoa varten 17 kuntaan (municípios) ja osa näistä aluehallinnon kolmannella tasolla edelleen 24 kunnanosaan (comunas). Uudistuksessa aiempia kunnanosia kohotettiin paikallishallinnollisesti itsenäisiksi uusiksi kunniksi. Muutoksen seurauksena kuntien lukumäärä kasvoi. Useiden kuntien pinta-ala ja asukasluku supistui merkittävät aluemenetysten johdosta. Vuonna 2025 kunnat ovat kuntaluokittelun mukaan (A on korkein ja E alin kuntaluokka): 

+Malanjen maakunnan kunnat Kunta(município) Kuntaluokka Kunnan paikallistaso(comunas) Cazengo  A  Ndalatando, Caculo Camuiza Cambambe  A  Dondo, Dange ya Menha, São Pedro da Quilemba Golungo Alto  C  Golungo Alto, Cambondo, Quilombo quía Puto Ambaca  C  Camabatela, Máua, Bindo Banga  D  Banga, Cariamba Bolongongo  D  - (ei kunnanosia) Lucala  D  Lucala, Quiangombe Quiculungo  D  - (ei kunnanosia) Samba Cajú  D  Samba Cajú, Samba Lucala Ngonguembo  E  Quilombo dos Dembos, Camame, Cavunga Aldeia Nova  E  - (ei kunnanosia) Caculo Cabaça  E  - (ei kunnanosia) Cêrca  E  - (ei kunnanosia) Luinga  E  - (ei kunnanosia) Massangano  E  Massangano, Zenza do Itombe Tango  E  - (ei kunnanosia)

 Lähteet 

Luokka:Angolan maakunnat